શીર્ષક: ગ્રાઉન્ડ રિપોર્ટ: ગુજરાતનો ખેડૂત હવે મજૂરી શોધી રહ્યો છે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભાજપ સરકારે પાણીનો રાજકીય દુરુપયોગ કરી ખેડૂતોને અન્યાય કર્યો છે

જીભુભાઇ અને તેમના જેવા અનેક ખેડૂતોએ આ વખતે ગુજરાતના દેવાદાર ખેડૂતો બની ચૂક્યા છે. 

કારણ, રવિપાક માટે કેનાલોમાં પાણી નથી. ગામડાંઓમાં ખેડૂતોનાં નિરાશ ચહેરાઓ હરહંમેશ કોઈ મજૂરીની શોધ કરતા નજરે પડે છે. 

પાનનો ગલ્લો હોય, કે પછી ટાયર પંક્ચર રીપેર કરવાનું કાઉન્ટર, ટ્રેક્ટર ડ્રાઇવિંગ હોય કે પછી ફેક્ટરીના ચોકીદારની નોકરી હોય, ગુજરાતના ખેડૂતો આજકાલ આવા તમામ કામો કરતા નજરે પડે છે.

અમદાવાદના ગામડાંઓમાં ખેતીની સીઝન વખતે જે ધંધા રોજગાર વધે છે, તેની જગ્યાએ મોટાભાગના ખેડૂતો હવે શહેર તરફ મજૂરી કરવા માટે રીક્ષાઓ અને છકડાઓ ભરી ભરીને જતા જોવા મળે છે.

'મજૂરી કરવા સિવાય બીજો કોઈ રસ્તો નથી'

બાવળા તાલુકાના બલદાણા ગામના એક ખેડૂત ઘનશ્યામભાઈ વેગડા કહે છે કે, "પહેલા ક્યારેય ન થઈ હોય, તેવી ખરાબ પરિસ્થિતિ આ વર્ષે ખેડૂતોની થઈ છે. 

"જગતનો તાત હવે મજૂરી શોધી રહ્યો છેખેડૂતોને પાક કરવા માટે પાણી નથી અને મજૂરી કરવા માટે કોઈ કામ નથી.

"અમારે શહેર જઈ મજૂરી કરવા સિવાય બીજો કોઈ રસ્તો નથી." 

તમને આ વાંચવું પણ ગમશે:

ઘનશ્યામભાઈ પાસે દસ વીઘાથી વધુ જમીન છે, પરંતુ તેમનો પાક પાણી ન હોવાને કારણે બળી ગયો છે.

જીભુભાઈ એક સામાન્ય ખેડૂત છે, તેમની પાસે એક વીઘો જમીન છે. 

ચાલીસ વર્ષથી માત્ર ખેતીની આવક પર નભી રહેલા જીભુભાઈ એક માટીનાં ઝુંપડામાં રહે છે અને આજકાલ બીજા સમૃધ્ધ ખેડૂતોના ખેતરોમાં પાકને બોરથી ખેંચેલું પાણી આપવાનું કામ કરે છે. 

દિવસના બસો રુપિયા કમાવવા પણ મુશ્કેલ

બીબીસી ગુજરાતી સાથે વાત કરતા તેમણે કહ્યું કે, અમુક મોટા ખેડૂતો પાસે પોતાનો બોર કરવાના પૈસા હોય તો તેઓ બોરથી પાણી લઈ ખેતી કરે છે.

પરંતુ તમામ નાના ખેડૂતો પાસે તો દિવસના બસો રુપિયા કમાવવા પણ મુશ્કેલ છે.

ગુજરાત સરકારે ખેડૂતોને અપીલ કરી હતી કે ગુજરાતમાં પાણીની અછત હોવાને કારણે ખેડૂતોએ આ વર્ષે રવિપાક લેવો નહીં. 

શું ખરેખર ખેડૂતોની આવક બમણી થશે?

કેનાલોમાં પાણીની આવક જોઈ ઘણાં ખેડૂતોએ પાક લઈ લીધો હોત, પણ પાણીની આવક બંધ થતા પાક સૂકાઇ ગયા છે. 

જીભુભાઈ અને ઘનશ્યામભાઈ જેવા અનેક ખેડૂતો હવે દેવાદાર થઇ ગયા છે. 

જીભુભાઈએ બીબીસી ગુજરાતીને કહ્યું. "અમારે હવે બેંકની લોન કેવી રીતે ભરવી, તે અમારા માટે એક મોટો પ્રશ્ન છે." 

મુખ્યમંત્રી વિજય રુપાણીએ શું કહ્યું? 

ગુજરાતના મુખ્યમંત્રી વિજય રુપાણીએ પત્રકારો સાથેની તેમની વાતચીત વખતે થોડા સમય...